SL Uradni list Evropske unije L 181/7

SKLEP SKUPNEGA ODBORA EGP

št. 41/2010

z dne 30. aprila 2010

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 22/2010 z dne 12. marca 2010 (1).

(2) Priloga II k Sporazumu je bila spremenjena s Sklepom Skupnega odbora EGP št. 24/2010 z dne 12. marca 2010 (2).

(3) Uredbo Komisije (ES) št. 415/2009 z dne 20. maja 2009 o spremembi Direktive Komisije 2007/68/ES o spremembi Priloge IIIa k Direktivi 2000/13/ES Evropskega parlamenta in Sveta glede nekaterih živilskih sestavin (3) je treba vključiti v Sporazum.

(4) Uredbo Komisije (ES) št. 822/2009 z dne 27. avgusta 2009 o spremembi prilog II, III in IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za azoksistrobin, atrazin, klormekvat, ciprodinil, ditiokarbamate, fludioksonil, fluroksipir, indoksakarb, mandipropamid, kalijev tri-jodid, spirotetramat, tetrakonazol in tiram v ali na nekaterih proizvodih (4), kakor je bila popravljena z UL L 60, 10.3.2010, str. 26. je treba vključiti v Sporazum.

(5) Direktivo Komisije 2008/128/ES z dne 22. decembra 2008 o določitvi posebnih meril čistosti v zvezi z barvili za uporabo v živilih (Kodificirana različica) (5) je treba vključiti v Sporazum.

(6) Direktivo Komisije 2009/10/ES z dne 13. februarja 2009 o spremembi Direktive 2008/84/ES o posebnih merilih čistosti aditivov za živila razen barvil in sladil (6) je treba vključiti v Sporazum.

(7) Direktivo 2009/32/ES Evropskega parlamenta in Sveta z dne 23. aprila 2009 o približevanju zakonodaj držav članic na področju ekstrakcijskih topil, ki se uporabljajo pri proizvodnji živil in njihovih sestavin (prenovitev) (7), je treba vključiti v Sporazum.

(8) Direktivo Komisije 2009/106/ES z dne 14. avgusta 2009 o spremembi Direktive Sveta 2001/112/ES o sadnih sokovih in nekaterih podobnih proizvodih, namenjenih za prehrano ljudi (8), je treba vključiti v Sporazum.

(9) Direktiva 2008/128/ES razveljavlja Direktivo Komisije 95/45/ES (9), ki je vključena v Sporazum in jo je zato treba v okviru Sporazuma razveljaviti.

(10) Direktiva 2009/32/ES razveljavlja Direktivo Sveta 88/344/EGS (10), ki je vključena v Sporazum in jo je zato treba v okviru Sporazuma razveljaviti.

(11) Ta sklep se ne uporablja za Lihtenštajn –

SKLENIL:

Člen 1

V točki 40 (Uredba (ES) št. 396/2005 Evropskega parlamenta in Sveta) poglavja II Priloge I k Sporazumu se doda naslednja alinea:

Člen 2

Poglavje XII Priloge II k Sporazumu se spremeni:

1. besedilo točk 43 (Direktiva Sveta 88/344/EGS) in 46b (Direktiva Komisije 95/45/ES) se črta;

2. v točki 54zq (Direktiva Sveta 2001/112/ES) se doda: „ , kakor jo spreminja: — 32009 L 0106: Direktiva Komisije 2009/106/ES z dne 14. avgusta 2009 (UL L 212, 15.8.2009, str. 42).“;

3. v točki 54zzy (Uredba Evropskega parlamenta in Sveta (ES) št. 396/2005) se doda naslednja alinea: „— 32009 R 0822: Uredba Komisije (ES) št. 822/2009 z dne 27. avgusta 2009 (UL L 239, 10.9.2009, str. 5), kakor je bila popravljena z UL L 60, 10.3.2010, str. 26.“;

4. v šesti alinei (Direktiva Komisije 2007/68/ES) točke 18 (Direktiva 2000/13/ES Evropskega parlamenta in Sveta) se doda: „ , kakor jo spreminja: — 32009 R 0415: Uredba Komisije (ES) št. 415/2009 z dne 20. maja 2009 (UL L 125, 21.5.2009, str. 52).“;

5. v točki 54zzzzg (Direktiva Komisije 2008/84/ES) se doda: „ , kakor jo spreminja: — 32009 L 0010: Direktiva Komisije 2009/10/ES z dne 13. februarja 2009 (UL L 44, 14.2.2009, str. 62).“;

6. za točko 54zzzzg (Direktiva Komisije 2008/84/ES) se vstavijo naslednje točke: „54zzzzh. 32008 L 0128: Direktiva Komisije 2008/128/ES z dne 22. decembra 2008 o določitvi posebnih meril čistosti v zvezi z barvili za uporabo v živilih (Kodificirana različica) (UL L 6, 10.1.2009, str. 20). 54zzzzi. 32009 L 0032: Direktiva 2009/32/ES Evropskega parlamenta in Sveta z dne 23. aprila 2009 o približevanju zakonodaj držav članic na področju ekstrakcijskih topil, ki se uporabljajo pri proizvodnji živil in njihovih sestavin (prenovitev) (UL L 141, 6.6.2009, str. 3).“

Člen 3

Besedila Uredbe (ES) št. 415/2009 in Uredbe (ES) št. 822/2009, kakor je bila popravljena z UL L 60, 10.3.2010, str. 26. ter direktiv 2008/128/ES, 2009/10/ES, 2009/32/ES in 2009/106/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (11).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 30. aprila 2010 Za Skupni odbor EGP Predsednik Alan SEATTER

(1) UL L 143, 10.6.2010, str. 13.

(2) UL L 143, 10.6.2010, str. 17.

(3) UL L 125, 21.5.2009, str. 52.

(4) UL L 239, 10.9.2009, str. 5.

(5) UL L 6, 10.1.2009, str. 20.

(6) UL L 44, 14.2.2009, str. 62.

(7) UL L 141, 6.6.2009, str. 3.

(8) UL L 212, 15.8.2009, str. 42.

(9) UL L 226, 22.9.1995, str. 1.

(10) UL L 157, 24.6.1988, str. 28.

(11) Navedena ni nobena ustavna zahteva.